Born Villain
"Born Villain" on Marilyn Mansoni kaheksas täispikk stuudioalbum. Album avaldati kogu maailmas 1. mail 2012. See on Mansoni esimene album pärast Interscope Recordsiga lepingu lõppemist. Albumi avaldasid Mansoni enda stuudio Hell, etc. ja Cooking Vinyl. Albumilt ilmus kolm singlit ("No Reflection", "Slo-Mo-Tion" ja "Hey, Cruel World...") ja samanimeline lühifilm. Ameerika Ühendriikides saavutas album esimesel müüginädalal 10. koha. Bänd reklaamis albumit maailmatuuriga "Hey, Cruel World...Tour", kus osalesid ka Alice Cooper ja Rob Zombie. Manson kirjeldas seda kui comeback-albumit.